Boné angkihan sane kaon

Boné angkihan sane kaon, taler kabaos halitosis, inggih punika gejala ring dija wenten bau bayu sane nenten becik sane karasayang.  Prasida ngawinang rasa jejeh ring pantaraning sang sane keni.  Punika taler mapaiketan sareng depresi lan gejala gangguan obsesif kompulsif  

Pikayunan indik bau mulut punika prasida kakepah dados kasus asli lan nenten asli.  Saking sane madue bau sane asli, sawatara 85% kasusnyane mawit saking jeroning cangkem.  Kasus sane masisa kapercayain sangkaning gangguan ring irung, sinus, tenggorokan, paru-paru, kerongkongan, utawi lambung .  Arang pisan, bau mulut prasida sangkaning kondisi medis sane mendasari sekadi gagal hati utawi ketoasidosis.  Kasus sane nenten asli puniki kalaksanayang ritatkala wenten anak sane ngrunguang madue bau sane nenten becik nanging jadma sane lianan nenten prasida mendeteksi.  Indike puniki kakenehang wenten pantaraning 5% lan 72% kasus. 

Tetamban punika manut ring sane ngawinang.  Utsaha pangawit minakadi ngresikin lidah, ngumbah mulut, miwah nganggen benang gigi .  Bukti tentatif ngadukung kawigunan obat cuci mulut sane madaging klorheksidin utawi setilpiridinium klorida .  Yadiastun wenten bukti tentatif pikenoh saking nganggen tongue cleaner punika nenten cukup anggen ngambil kesimpulan sane jelas.  Ngubadin penyakit sane dados dasarnyane sekadi penyakit gusi, keropos gigi, batu amandel, utawi penyakit refluks gastroesofagus prasida ngawantu.  Penyuluhan minab mawiguna ring sang sane palsu percaya yening ipun madue bau sane nenten becik. 

Perkiraan tingkat bau mulut mabinayan saking 6% ngantos 50% saking populasi.  Prihatin indik bau mulut inggih punika alasan kaping tiga sane pinih sering jadma ngrereh perawatan gigi, sesampun keropos gigi lan penyakit gusi.   Kapercayain sayan lumrah yening jadmane sampun mayusa.  Bau mulut sane nenten becik kapanggihin pinaka tabu sosial lan sane keni minab kastigmatisasi .   Para janane ring Amerika Serikat ngeluarang jinah langkungan saking $1 miliar nyabran warsa antuk obat cuci mulut anggen nambanin. 

 Lis pustaka 

Kategori:Boné awak